

**Republika e Kosovës**

**Republika Kosova-Republic of Kosovo**

**Qeveria - Vlada – Government**

*Ministria e Administrimit të Pushtetit Lokal*

*Ministarstvo administracija lokalne samouprave*

*Ministry of Local Government Administration*

*Priština, 10.06.2025*

 **JAVNI POZIV ZA FINANSIJSKU PODRŠKU PROJEKTIMA/PROGRAMIMA NVO U SPROVOĐENJU SOCIJALNE REVIZIJE NA LOKALNOM NIVOU**

**Svrha javnog poziva**

 Ovaj javni poziv za predloge projekata od strane organizacija civilnog društva ima za cilj sprovođenje društvene revizije na lokalnom nivou Republike Kosovo, u vezi sa sprovođenjem projekata finansiranih iz Granta opštinskog učinka. Ministarstvo za lokalnu samoupravu (MALS) pozvalo je sve organizacije civilnog društva registrovane u Republici Kosovo, čija je misija usmerena na oblast lokalne samouprave, da se prijave sa predlozima projekata za finansijsku podršku u svrhu sprovođenja društvenih revizija na lokalnom nivou.

Od 12 opština korisnica granta za učinak, 4 projekta za svaku opštinu biće predmet Socijalne revizije, sa izuzetkom slučajeva kada opštine imaju manje od 4 projekta.

Istovremeno, putem ovog poziva cilja se idenifikovanje olakšavajuće i podržavajuće NVO u procesu podizanja svesti i izgradnje kapaciteta, kako bi pomogle i pružile podršku u pokretanju i nastavku novog kruga društvenih revizija do završetka ovog procesa i njegovih aktivnosti.

1. **Ciljevi projekta**

**MALS, kroz rezultate ovog poziva, ima za cilj da postigne ispunjenje četvrtog cilja Strategije lokalne samouprave „Jačanje partnerstava između lokalne samouprave, civilnog društva i preduzeća radi stvaranja aktivnog, inkluzivnog i kohezivnog građanstva“. Takođe, putem ovog poziva, cilja se povećanje transparentnosti i odgovornosti na lokalnom nivou i promociju platforme za javni dijalog.**

**2. Finansiranje**

 Planirana vrednost za ovaj poziv je 130.000,00 evra. Ovaj iznos je podjednako sufinansiran od strane MALS-a i projekta Helvetas Kosovo/DEMOS, sa doprinosom od po 65.000,00 evra od svake strane. Ugovaranje za odabrane nevladine organizacije biće odvojeno sprovedeno od strane MALS-a i projekta Helvetas Kosovo/DEMOS, u skladu sa pravilima i procedurama svake strane, respektivno.

|  |  |
| --- | --- |
| **Ciljevi** | **Iznos finansiranja**  |
| 1. *Socijalna revizija na lokalnom nivou*
 | *130,000.00€* |

Iz ovog poziva biće izabrane dve ili više nevladinih organizacija, koje moraju ispunjavati sve uslove i kriterijume navedene u ovom pozivu, i koje pokažu iskustvo u sprovođenju projekata u oblasti lokalne uprave.

1. **Indikativni kalendar za sprovođenje poziva**

19.06.2025 - Otvaranje poziva

09.07.2025 - Rok za podnošenje predloga projekata

25.07.2025 - Objavljivanje preliminarnih rezultata, obaveštavanje podnosilaca zahteva

30.07.2025 - Rok za podnošenje žalbi

07.08.2025 - Odluka Komisije za žalbe

15.08.2025 - Potpisivanje ugovora

20.12.2025 - Podnošenje završnog izveštaja nakon završetka projekta

1. **Spisak potrebnih dokumenata**

Prijava će se smatrati kompletnom ako sadrži sve obrasce prijave i obavezne priloge kako je propisano javnim pozivom i dokumentacijom poziva, kao u nastavku:

1. Obrazac predloga projekta;
2. Obrazac predloga budžeta;
3. Obrazac izjave o partnerstvu (ako je primenljivo)
4. Kopija potvrde o registraciji NVO;
5. Kopija sertifikata o fiskalnom broju;
6. Obrazac deklaracije o odsustvu dvostrukog finansiranja;
7. Obrazac deklaracije za projekte ili programe NVO finansirane iz javnih izvora finansiranja;
8. Obrazac za izjavu o opisanim aktivnostima programa/projekta.
9. Godišnja deklaracija za 2024. godinu (od PAK-a);
10. Dokument(a) koji dokazuju ukupan promet NVO tokom poslednje 3 godine pre datuma objavljivanja ovog javnog poziva, koji mora biti jednak ili veći od ukupne vrednosti od 150.000 evra.
11. Potvrda Poreske uprave Kosova kojom se potvrđuje da podnosilac zahteva nema trenutnih poreskih dugova;
12. Dokaz da odgovorno lice u NVO i rukovodilac projekta nisu pod istragom za krivična dela;
13. Dokaz da ne postoje dokazi da je NVO proglašena bankrotom ili nesolventnom u poslednje dve (2) godine, i da je protiv nje pokrenut stečajni ili likvidacioni postupak.
14. Organizacije koje se prijavljuju na ovaj poziv moraju imati najmanje tri (3) relevantne reference/dokaze za završene projekte koji su relevantni za svrhu ovog poziva i koji su direktno doprineli lokalnoj upravi i/ili građanskom angažovanju u periodu od 5 godina pre datuma objavljivanja ovog javnog poziva;
15. Potvrda banke o aktivnom računu NVO.

 Predlozi će se podnositi samo na propisanim obrascima, koji su, zajedno sa Smernicama za podnosioce zahteva, dostupni na veb stranici Ministarstva administarcije lokalne samouprave.

1. **Podnošenje prijava**

Prijave se podnose u zatvorenoj koverti, koja sadrži odštampanu kopiju sve potrebne originalne dokumentacije, kao i elektronsku kopiju na USB memoriji ili CD-u. Popunjena dokumenta moraju biti dostavljena isključivo fizički do **09.07.2025.godine, u 16:00 časova**, na sledeću adresu:

Ministarstvo administracije lokalne samouprave

Adresa: Zgrada Vlade, bivša zgrada Rlindja, I sprat(prizemlje)

Priština, Kosovo, 10000

Kontakt: tel: +383(038) 200 64 209

E-mail: info.mapl@rks-gov.net

 Samo projekti koji budu primljeni u roku predviđenom ovim javnim pozivom, i koji u potpunosti ispunjavaju uslove navedene u javnom pozivu, biće razmatrani za finansijsku podršku.

`

1. **Kontakt**

Sva pitanja u vezi sa javnim pozivom mogu se razjasniti isključivo elektronskim putem, slanjem pitanja na imejl adresu:info.mapl@rks-gov.net, najkasnije do 09.07.2025. godine, Odgovori će biti vraćeni elektronskim putem.

1. **Uputstva za podnosioce zahteva**

Uz ovaj javni poziv objavljene su i Smernice za podnosioce prijava sa detaljnijim informacijama u vezi sa javnim pozivom.